Document ID: 32013R1094

A BIZOTTSÁG 1094/2013/EU VÉGREHAJTÁSI RENDELETE
(2013. november 4.)
Franciaország és az Egyesült Királyság számára az ICES VIIe körzetben halászattal eltölthető többletnapok biztosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a nemzetközi tárgyalások vagy megállapodások hatálya alá nem tartozó bizonyos halállományok és halállománycsoportok tekintetében az uniós hajók számára rendelkezésre álló halászati lehetőségeknek a 2013. évre történő meghatározásáról szóló, 2013. január 21-i 39/2013/EU tanácsi rendeletre (1) és különösen annak IIC. melléklete 7. pontjára,
tekintettel a Franciaország és az Egyesült Királyság által benyújtott kérelemre,
mivel:
(1)
A 39/2013/EU tanácsi rendelet IIC. mellékletének I. táblázata meghatározza azon napok maximális számát, amelyeket a legalább 10 méter teljes hosszúságú, fedélzetükön legalább 80 mm szembőségű merevítőrudas vonóhálókat vagy a legfeljebb 220 mm szembőségű rögzített hálókat - beleértve a kopoltyúhálókat, tükörhálókat és nyaklóhálókat - szállító, illetve ilyet használó uniós halászhajók a 2013. február 1-jétől2014. január 31-ig tartó időszakban az ICES VIIe körzetben tölthetnek.
(2)
Az említett melléklet 7.5. pontja lehetővé teszi a Bizottság számára, hogy a 2004. január 1. óta történt végleges tevékenységbeszüntetések alapján ezen a területen többletnapokat osszon ki olyan hajók számára, amelyek ilyen merevítőrudas vonóhálót vagy rögzített hálót szállítanak vagy használnak.
(3)
Figyelembe véve a Franciaország által a halászflottából kivont, merevítőrudas vonóhálót használó hajók vonatkozásában a IIC. melléklet 7.1. és 7.4. pontjának megfelelően benyújtott adatokat, továbbá az említett melléklet 7.2. pontjában előírt számítási módszert alkalmazva Franciaország számára 11 többletnapot kell rendelkezésre bocsátani a 2013. február 1. és 2014. január 31. közötti időszakban a szóban forgó merevítőrudas vonóhálókat szállító vagy használó hajóknak.
(4)
Figyelembe véve a Franciaország által a halászflottából kivont, rögzített hálókat használó hajók vonatkozásában a IIC. melléklet 7.1. és 7.4. pontjának megfelelően benyújtott adatokat, továbbá az említett melléklet 7.2. pontjában előírt számítási módszert alkalmazva Franciaország számára 14 többletnapot kell rendelkezésre bocsátani a 2013. február 1. és 2014. január 31. közötti időszakban a rögzített hálókat szállító vagy használó hajóknak.
(5)
Figyelembe véve az Egyesült Királyság által a halászflottából kivont, merevítőrudas vonóhálót használó hajók vonatkozásában a IIC. melléklet 7.1. és 7.4. pontjának megfelelően benyújtott adatokat, továbbá az említett melléklet 7.2. pontjában előírt számítási módszert alkalmazva az Egyesült Királyság számára 43 többletnapot kell rendelkezésre bocsátani a 2013. február 1. és 2014. január 31. közötti időszakban a merevítőrudas vonóhálókat szállító vagy használó hajóknak.
(6)
Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
ELFOGADTA EZT A RENDELETET:
1. cikk
Halászati többletnapok Franciaország számára
(1) A Franciaország lobogója alatt közlekedő, fedélzetükön legalább 80 mm szembőségű merevítőrudas vonóhálókat szállító, illetve ilyet használó halászhajókra a 39/2013/EU rendelet IIC. mellékletének I. táblázatában megállapított azon napok maximális száma, amelyeket a 2013. február 1-jétől2014. január 31-ig tartó időszakban az ICES VIIe körzetben tölthetnek, évi 175 napra nő.
(2) A Franciaország lobogója alatt közlekedő, fedélzetükön legalább 220 mm szembőségű rögzített hálókat - beleértve a kopoltyúhálókat, tükörhálókat és nyaklóhálókat - szállító, illetve ilyet használó halászhajókra a 39/2013/EU rendelet IIC. mellékletének I. táblázatában megállapított azon napok maximális száma, amelyeket a 2013. február 1-jétől2014. január 31-ig tartó időszakban az ICES VIIe körzetben tölthetnek, évi 178 napra nő.
2. cikk
Halászati többletnapok az Egyesült Királyság számára
Az Egyesült Királyság lobogója alatt közlekedő, fedélzetükön legalább 80 mm szembőségű merevítőrudas vonóhálókat szállító, illetve ilyet használó halászhajókra a 39/2013/EU rendelet IIC. mellékletének I. táblázatában megállapított azon napok maximális száma, amelyeket a 2013. február 1-jétől2014. január 31-ig tartó időszakban az ICES VIIe körzetben tölthetnek, évi 207 napra nő.
3. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. november 4-én.

Labels: 11
20
8
6
18